Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

# DĖL ATSTOVŲ DELEGAVIMO Į VIEŠOSIOS ĮSTAIGOS „LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRAS“ STEBĖTOJŲ TARYBĄ

2019 m. spalio 10 d. Nr. 34-155

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 5 punktu ir 8 dalimi, Lietuvos Respublikos sveikatos priežiūros įstaigų įstatymo 33 straipsnio 3 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. Nr. [5TS-911](http://10.103.1.4:49201/aktai/Default.aspx?Id=3&DocId=29799) „Dėl atstovavimo Lazdijų rajono savivaldybei viešosiose įstaigose taisyklių patvirtinimo“, 6 punktu, viešosios įstaigos „Lazdijų savivaldybės pirminės sveikatos priežiūros centras“ įstatų, patvirtintų Lazdijų rajono savivaldybės tarybos 2011 m. birželio 29 d. sprendimo Nr. [5TS-78](http://10.103.1.4:49201/aktai/Default.aspx?Id=3&DocId=20769) „Dėl viešųjų įstaigų įstatų pakeitimo ir patvirtinimo“, 23, 35, 38 punktais, 26.7 papunkčiu, atsižvelgdama į viešosios įstaigos „Lazdijų savivaldybės pirminės sveikatos priežiūros centras“ 2019-09-04 raštą Nr. PSPCSD-66 „Dėl atstovų į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą“, Lazdijų rajono savivaldybės taryba n u s p r e n d ž i a:

1. Į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą deleguoti šiuos atstovus:
	1. Iloną Šaparauskienę, Lazdijų rajono savivaldybės administracijos direktorę, Lazdijų rajono savivaldybės tarybos, kaip įstaigos savininkės teises ir pareigas įstaigoje įgyvendinančios institucijos, deleguotą atstovę;
	2. Liną Džiaukštienę, Lazdijų rajono savivaldybės gydytoją, Lazdijų rajono savivaldybės tarybos, kaip įstaigos savininkės teises ir pareigas įstaigoje įgyvendinančios institucijos, deleguotą atstovę;
	3. Daivą Barkauskienę, Lazdijų rajono savivaldybės tarybos deleguotą narę;
	4. Dalią Pupininkaitę, asociacijos „Onkologinė savigalba Lazdijuose“ vadovę, Lazdijų rajono savivaldybės tarybos deleguotą visuomenės atstovę.

 2. Pripažinti netekusiu galios Lazdijų rajono savivaldybės tarybos 2013 m. rugsėjo 9 d. sprendimą Nr. [5TS-846](http://10.103.1.4:49201/aktai/Default.aspx?Id=3&DocId=29028) „Dėl atstovų paskyrimo į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą“ su visais pakeitimais ir papildymais.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 66 158

**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL ATSTOVŲ DELEGAVIMO Į VIEŠOSIOS ĮSTAIGOS „LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRAS“**

**STEBĖTOJŲ TARYBĄ“ PROJEKTO**

**AIŠKINAMASIS RAŠTAS**

2019 m. spalio 1 d.

Lazdijų rajono savivaldybės tarybos sprendimo „Dėl atstovų delegavimo į viešosios įstaigos „Lazdijų ligoninė“ stebėtojų tarybą“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 5 punktu ir 8 dalimi, Lietuvos Respublikos sveikatos priežiūros įstaigų įstatymo 33 straipsnio 3 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. Nr. [5TS-911](http://10.103.1.4:49201/aktai/Default.aspx?Id=3&DocId=29799) „Dėl atstovavimo Lazdijų rajono savivaldybei viešosiose įstaigose taisyklių patvirtinimo“, 6 punktu, viešosios įstaigos „Lazdijų savivaldybės pirminės sveikatos priežiūros centras“ įstatų, patvirtintų Lazdijų rajono savivaldybės tarybos 2011 m. birželio 29 d. sprendimo Nr. [5TS-78](http://10.103.1.4:49201/aktai/Default.aspx?Id=3&DocId=20769) „Dėl viešųjų įstaigų įstatų pakeitimo ir patvirtinimo“, 23, 35, 38 punktais, 26.7 papunkčiu, atsižvelgiant į viešosios įstaigos „Lazdijų savivaldybės pirminės sveikatos priežiūros centras“ 2019-09-04 raštą Nr. PSPCSD-66 „Dėl atstovų į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą“.

Viešosios įstaigos „Lazdijų savivaldybės pirminės sveikatos priežiūros centras“ teisinis statusas – viešoji įstaiga. Įstaigos steigėja ir savininkė (dalininkė) yra Lazdijų rajono savivaldybė. Lazdijų rajono savivaldybės, kaip įstaigos savininkės, teises ir pareigas įstaigoje įgyvendina Lazdijų rajono savivaldybės taryba.

Šio projekto tikslas – į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą deleguoti Lazdijų rajono savivaldybės, kaip įstaigos savininkės, atstovus, pripažinti netekusiu galios Lazdijų rajono savivaldybės tarybos 2013 m. rugsėjo 9 d. sprendimo Nr. [5TS-846](http://10.103.1.4:49201/aktai/Default.aspx?Id=3&DocId=29028) „Dėl atstovų paskyrimo į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą“ 1 punktą.

Sveikatos priežiūros įstaigų įstatymo 33 straipsnio 2 dalyje ir viešosios įstaigos „Lazdijų savivaldybės pirminės sveikatos priežiūros centras“ įstatų 35 punkte nustatyta, kad viešosios įstaigos „Lazdijų savivaldybės pirminės sveikatos priežiūros centras“ stebėtojų taryba yra kolegialus įstaigos valdymo organas, sudaromas iš 5 narių 5 metams įstaigos veiklos viešumui užtikrinti. Stebėtojų tarybą sudaro: du įstaigos savininko – Lazdijų rajono savivaldybės – paskirti atstovai, vienas Lazdijų rajono savivaldybės tarybos paskirtas tarybos narys, vienas Lazdijų rajono savivaldybės tarybos paskirtas visuomenės atstovas ir vienas įstaigos sveikatos priežiūros specialistų profesinių sąjungų paskirtas atstovas. Įstaigos stebėtojų taryba analizuoja įstaigos veiklą, išklauso direktoriaus parengtą praėjusių finansinių metų įstaigos veiklos ataskaitą, stebėtojo teisėmis dalyvauja direktoriaus organizuotame konkurse filialų vadovų pareigoms ir pareiškia savo nuomonę įstaigos savininkui – Lazdijų rajono savivaldybei. Stebėtojų tarybos veiklos klausimai nustatyti stebėtojų tarybos darbo reglamente. Stebėtojų tarybos nariai dirba neatlygintinai.

Viešosios įstaigos „Lazdijų savivaldybės pirminės sveikatos priežiūros centras“ veiklos tikslas – gerinti Lietuvos gyventojų sveikatą, sumažinti gyventojų sergamumą ir mirtingumą, kokybiškai teikti sveikatos priežiūros paslaugas.

Lazdijų rajono savivaldybės tarybai į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą delegavus Lazdijų rajono savivaldybės atstovus, viešosios įstaigos „Lazdijų savivaldybės pirminės sveikatos priežiūros centras“ direktorius turės Lazdijų rajono savivaldybei pateikti prašymą dėl stebėtojų tarybos sudarymo.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų, išskyrus Lazdijų rajono savivaldybės tarybos 2013 m. rugsėjo 9 d. sprendimo Nr. 5TS-846 „Dėl atstovų paskyrimo į viešosios įstaigos „Lazdijų savivaldybės pirminės sveikatos priežiūros centras“ stebėtojų tarybą“ 1 punktą, pakeisti ar panaikinti nereikės.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus specialistė turizmui Vaiva Čepononienė.

Ekonomikos skyriaus specialistė turizmui Vaiva Čepononienė